Henerala Bernardo O'Higinsa

Henerala Bernardo O'Higinsa (), civilais nosaukums Puertokovadonga (Puerto Covadonga), ir Čīles vissezonas polārstacija Antarktīdā, Magelanesas un Čīles Antaktikas reģiona Antartikas komūnas administratīvais centrs. Stacija izvietota uz nelielas saliņas Legupila ragā Triniti pussalas piekrastē Brensfīlda šauruma krastā.

Stacija izveidota 1948. gada 18. februārī un nosaukta par godu Čīles nacionālajam varonim, vienam no valsts dibinātājiem Bernardo O'Higinsam Rikelmem. Vienīga Čīles pastāvīgā polārstacija Antarktīdas kontinentālajā daļā. Ziemā stacijā uzturas 18—21 cilvēki, galvenokārt militārpersonas, vasarā stacija var uzņemt līdz 60 cilvēku vienlaicīgi.

1991. gadā O'Higinsas stacijā tika izstādīta Vācijas Aerokosmiskā centra (Deutsches Zentrum für Luft- und Raumfahrt) satelītu zemes stacija GARS (German Antarctic Receiving Station), kas uztver daļu no satelītos uzkrātās informācijas periodos, kad tā nav uztverama citās zemes stacijās.

Atsauces

Ārējās saites 

Čīles polārstacijas
Antarktiskās polārstacijas
Vissezonas polārstacijas
Triniti pussala
Čīles Antarktiskā teritorija